**POUK SLOVENŠČINE NA DALJAVO ZA 8. RAZRED; SREDA, 1. 4. 2020**

**VRSTE ODVISNIH STAVKOV (preverjanje znanja)**

**Osmošolci, lepo pozdravljeni!**

**Upam, da pridno delate, od vas namreč ne dobim nobene povratne informacije o vaši uspešnosti in morebitnih težavah pri delu z vrstami odvisnih stavkov!?**

**Do sedaj smo spoznali že osem različnih vrst odvisnih stavkov (osebkov, predmetni, časovni, krajevni, načinovni, vzročni, namerni in nazadnje pogojni).**

1. **Najprej boste preverili, kako ste bili uspešni prejšnjo uro, zato vam posredujem rešitve nalog v SDZ:**

**2.**

a) Kadar je siten, ne hodi k njemu z nobeno

prošnjo. **Časovni odvisnik.**

b) Ta pisatelj pride samo tja, kamor ga osebno

povabijo. **Krajevni odvisnik.**

c) Tri delavnice smo črtali, ker ni bilo interesa zanje.

Vzročni odvisnik.

č) Če razmišljate o nakupu novega računalnika, nas

obiščite na sejmu računalništva in

telekomunikacij. **Pogojni odvisnik.**

d) Kar zasluži, sproti porabi. **Predmetni odvisnik.**

e) Kdor išče, ta najde. **Osebkov odvisnik.**

f) Ko sem bil vprašan, se zaradi treme nisem mogel

zbrati. **Časovni odvisnik.**

g) Če te je strah višine, nikar ne razmišljaj o

plezalnem krožku. **Pogojni odvisnik.**

h) Varčujem, da bi si kupil kolo. **Namerni odvisnik.**

**REŠITVE: SDZ str. 77/2., 3.; SDZ str. 78/\*4.**

**3.**

**b)** Dela, kdor zna.

c) Dela, kar mu ukažejo.

č) Dela, kjer se pokaže potreba za to.

d) Dela, da preživlja sebe in svojo družino.

e) Dela, ker smo ga prosili.

f) Dela, če mu zdravje to dopušča.

**4.\***

a) Povej mi, ali bo dež. **Predmetni odvisnik.**

b) Povej mi, če bo dež. **Pogojni odvisnik.**

1. **V nadaljevanju pa boste preverili svoje znanje različnih vrst odvisnikov tako, da boste v besedilu o burji na strani 103 v SDZ (5. naloga) poiskali dve povedi s časovnim odvisnikom, eno s krajevnim in eno s pogojnim odvisnikom in vse primere povedi napisali v zvezek za jezik pod naslov**  Utrjevanje odvisnih stavkov

**Rešitev naloge mi vsi obvezno posredujte na moj e-naslov:** irena.pak@os-dobrna.si

**Želim vam uspešno delo in ostanite zdravi! Irena Pak**